614 EDUARDUS A BRUNÉR. 
turpiora, verum etiam in posterioribus poematis ab ipso Catullo describitur. 
Erat Clodia similis multarum illo tempore et seqvente Romae feminarum 
multorumqve virorum, in qvibus cum naturae dona praeclara elucerent, a me- 
lioribus illi homines magni aestimari ac diligi potuerunt, sed pravis cupi- 
ditatibus depravata aetate indulgentes ad maxima flagitia descenderunt: qvalis 
ex altero sexu M. Caelius Rufus erat, homo et magno ingenio et egregia 
forma excellens, qvem ipsum Caelium Catullus amicum et in Lesbia rivalem 
habuit, si Lesbia Clodia fuit. Atqve fuit; nam eadem illa matrona, qvam 
ironia Ciceronis perculit, eo loco Catulli agnoscitur, qvo post discidium jam 
ante annos faetum reconciliationem, ut videtur, petenti sic iterum valedixit 
(Gom vara o equ 
Cum suis vivat valeatqve moechis 
Qvos simul complexa tenet trecentos, 
Nullum. amans vere, sed identidem omnium 
Ilia rumpens: 
additqve dolenter, pristinarum rerum memor: 
Nec meum respectet, ut ante, amorem, 
Qvi illius culpa cecidit, velut prati 
Ultimi flos, praetereunte postquam 
Tactus aratro. est. 
Neqve ad summam vitae turpitudinem delapsam Clodiam non offert oculis 
legentium haec qverela (e. 5$): 
Caeli, Lesbia nostra, Lesbia illa, 
Illa Lesbia, qvam. Catullus unam 
Plus qvam se atqve suos amavit omnes, 
Nunc in qvadriviis et angiportis 
Glubit magnanimos Remi nepotes. 
Haec tam bene qvadrant, ut nihil sit, qvare credere nolimus, eam ipsam 
flagrantiam | oculorum (Cic. pro Cael. cap. 20 $ 49) a Tullio meretrice di- 
gnam indicari, qvam luctu de passeris obitu obscuratam poeta qvondam fin- 
xerat (c. 3 v. 17 sq.), et ejusdem fBowmodog lituos, de republica cum Metello 
bellum gerentis, bellicum contra se qvoqve canere Ciceroni visos esse (ad 
Attic. II, 12, 2 et IL 1, 5), cujus in se coram marito maledicta protervus 
adolescentulus arguere credidit, qvantum ipse occulte amaretur (c. 83). De 
Lesbiae igitur persona omnia bene se habent; Zesbius autem et vir Lesbiae 
et Caelius e tenebris profundis simul cum ea in lucem clarissimam protra- 
